CELEX: C2007/211/73
Language: da
Date: 2007-09-08 00:00:00
Title: Sag T-228/07: Sag anlagt den 29. juni 2007 — Malheiro mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/38
            
         Sag anlagt den 29. juni 2007 — Malheiro mod Kommissionen
   (Sag T-228/07)
   (2007/C 211/73)
   Processprog: engelsk
   Parter
   
      Sagsøger: Ana Malheiro (Bruxelles, Belgien) (ved lawyer C. Ebrecht)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af afgørelse af 30. april 2007, vedtaget af Kommissionen for De Europæiske Fællesskaber, generaldirektøren for Personale og Administration, om ikke at tage klage nr. R/6/07, der registreredes den 8. januar 2007, om anmodning om annullation af Kommissionens DG ADMIN's beslutning om ikke at tildele sagsøgeren dagpenge ud over den nedsatte dagpengesats på 28,78 EUR, til følge.
            
         
               —
            
            
               Kommissionen tilpligtes for perioden fra den 16. november 2006 til den 31. oktober 2008 at betale sagsøgeren den fulde dagpengesats på 115,09 EUR, der er fastsat i Kommissionens beslutning om regler for udstationering af nationale eksperter ved Kommissionen K(2006) 2003 af 1. juni 2006, med fradrag af det beløb, der allerede er modtaget i dagpenge af sagsøgeren, samt at betale en yderligere månedlig godtgørelse på 542,55 EUR.
            
         
               —
            
            
               Kommissionen tilpligtes at godtgøre de af sagsøgeren afholdte flytteomkostninger.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der arbejder som udstationeret national ekspert for Kommissionen, ønsker at modtage i) dagpenge i normalt omfang i stedet for den af Kommissionen bevilligede nedsatte dagpengesats og ii) yderligere en månedlig godtgørelse i stedet for godtgørelse af flytteomkostninger.
   Sagsøgeren gør til støtte for søgsmålet for det første gældende, at Kommissionen foretog et urigtigt skøn, da den lagde til grund, at sagsøgerens bopæl er i Bruxelles, eftersom hendes mand har sin bopæl der. Sagsøgeren gør gældende, at hendes ophold i Bruxelles alene er af midlertidig karakter og at hun i samme omfang som enhver anden udstationeret national ekspert er udsat for de samme besværligheder og ulemper, som er en følge af udstationeringens midlertidige karakter.
   Sagsøgeren gør endvidere gældende, at Kommissionen tilsidesatte ligebehandlingsprincippet og artikel 20 i Den Europæiske Unions charter om grundlæggende rettigheder, idet artikel 20, stk. 3, litra b), i Kommissionens beslutning om regler for udstationering af nationale eksperter ved Kommissionen forskelsbehandler udstationerede nationale eksperter, der er gift, i forhold til udstationerede nationale eksperter, der ikke er gift, men bor sammen med en anden i et samlivsforhold.
   Sagsøgeren gør endvidere gældende, at denne forskelsbehandling, ligesom den — sammenholdt med sagsøgerens dagpengesats — højere dagpengesats, der ydes til mandlige udstationerede nationale eksperter, der ikke er gift (uanset om de bor i et samlivsforhold eller ej), udgør en tilsidesættelse af artikel 141 EF og princippet om lige løn for mænd og kvinder og direktiv 2000/78/EF (1) samt proportionalitetsprincippet.
   
      (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).